Malta tonfoq ħafna fuq is-settur tal-edukazzjoni, per kapita, infatti, l-pajjiż hu wieħed mill-aktar pajjiżi li jonfoq fl-Ewropa, iżda n-nefqa mhix qed tkun riflessa fir-riżultati tas-suċċess fis-settur edukattiv. Spjegat dan il-Ministru għall-Edukazzjoni Justyne Caruana waqt dibattitu, imexxi minn Prof. Andrew Azzopardi, fuq 103 Malta's Heart, u li fih ipparteċipa wkoll il-Kelliem tal-Partit Nazzjonalista għall-Edukazzjoni, Clyde Puli. Justyne Caruana qalet li sfortunatament fil-pajjiż għad hawn rata għolja ta' studenti li ma jkomplux bl-edukazzjoni tagħhom. Kemm Caruana kif ukoll Clyde Puli tkellmu dwar il-proposta tal-Kamra Maltija tal-Kummerċ li l-edukazzjoni obbligatorja tkun estiża sa 18-il sena li qal qalu li hi proposta tajba u lanqas ħażin imma qablu li timmerita aktar diskussjoni u analiżi tas-sitwazzjoni edukattiva. L-MUT kritika tal-proposta għal titwil tal-edukazzjoni obbligatorja F'Awwissu, il-Kamra tal-Kummerċ, l-Intrappriża u l-Industriji ipproponiet li l-edukazzjoni obbligatorja tittawwal b'sentejn, sa 18-il sena. Din kienet waħda minn 56 proposta li qed tagħmel il-Kamra għall-istrateġija nazzjonali għas-suq tax-xogħol. Mill-ewwel kienet irreaġixxiet il-unjin tal-għalliema, l-MUT li qalet li d-deċiżjonijiet dwar l-edukazzjoni m'għandhomx jittieħdu minn min jimpurtah biss mill-interessi kummerċjali. L-unjin tal-għalliema argumentat li l-iskejjel mhumiex qegħdin hemm biex iservu ta' fabbriki li jipproduċu l-ħaddiema għall-kummerċjanti. L-MUT qalet li l-iskola qiegħda hemm biex l-istudenti jilħqu l-potenzjal tagħhom b'mod ħolistiku, lil hinn mill-ħtiġijiet tal-impjieg li jkollhom. Kemm Caruana kif ukoll Puli qablu li f'dan l-istadju jkun aktar għaqli li jkunu indirizzati l-problemi tal-ewwel snin tal-edukazzjoni għaliex jekk ma jiġux indirzzati dawn ikun inutli li l-edukazzjoni obbligatorja tiżdied b'sentejn. Clyde Puli ssuġerixxa sabiex jiżdied is-sapport emozzjonali u psikoloġiku tal-istudenti biex ikunu mgħejuna jimmotivaw aktar ruħhom u jikkreaw toroq ġodda fejn jistgħu jimirħu. "Hu veru li l-aktar pajjiż li jonfoq flus fl-edukazzjoni imma rridu r-riżultati minn dak l-investiment," kompla jgħid Puli. Minn naħa tagħha l-Ministru tal-Edukazzjoni issuġeriet li l-istudenti għandhom jingħataw l-opportunità biex jagħżlu suġġetti vokazzjonali fi stadju aktar kmieni tal-edukazzjoni. Bħalissa l-istudenti jistgħu jagħmlu dan qabel jibdew il-Form 3, li jfisser l-aħħar tlett snin tal-edukazzjoni obbligatorja. "Il-pandemija ħolqot nuqqas ta' għalliema" Kwistjoni oħra diskussa waqt id-dibattitu kienet in-nuqqas ta' għalliema li jgħallmu suġġetti bħall-arti, il-mużika, il-PSD u x-xjenza. Clyde Puli qal li dawn l-għalliema u l-LSEs għadhom ma jafux f'liema skejjel se jkunu qed jgħallmu x-xahar id-dieħel. Il-UPE kienet wissiet li jekk l-għalliema li jimxu minn skola għall-oħra se jkunu trattati bl-istess mod li kienu trattati s-sena skolastika ta' qabel, mhux se toqgħod lura milli toħroġ direttivi biex tipproteġi l-interessi tal-membri tagħha. Dwar in-nuqqas ta' għalliema il-Ministru Caruana qalet li hemm nuqqas ta' għalliema u enfasizzat li dan kien minħabba r-regoli imposti minħabba l-COVID-19. Fl-istess ħin qalet li n-numru ta' għalliema ġodda żdied iżda mhux biżżejjed biex tintlaħaq id-domanda kkawżata minħabba l-pandemija. Caruana qalet li ħafna minn dawn l-għalliema esprimew ix-xewqa li jgħallmu fi klassi mingħajr ma jimxu minn skola għall-oħra iżda jekk ma jkunx hemm biżżejjed l-għalliema se jkunu assenjati skont il-bżonn. "Se nsejħu direttivi jekk is-sitwazzjoni tal-għalliema ma titjiebx" – UPE .td_uid_3_61498b2b9a377_rand.td-a-rec-img{text-align:left}.td_uid_3_61498b2b9a377_rand.td-a-rec-img img{margin:0 auto 0 0}